《赋得隔树见秋灯》
宋代·王铚

隔树见秋灯，青荧更可爱。
半笼宜叶疏，微透嫌枝碍。
深误暗虫投，静窥栖羽在。
望疑帘幕中，吟惜栏杆外。
月到冷光幽，风来孤影碎。
山客遥夜归，耿耿如相待。

作者简介：王铚，生卒年月不详。字性之，自号汝阴老民，世称雪溪先生。高宗建炎四年（1130），纂集太宗以来兵制。绍兴四年（1134）书成，赐名《枢庭备检》。后罢为右承事郎，主管台州崇道观，续上《七朝国史》等。九年，为湖南安抚司参议官。晚年，遭受秦桧的摒斥，避地剡溪山中，日以觞咏自娱。